KOMMISSIONENS FORORDNING (EF) Nr. 2088/98 af 30. september 1998 om tilføjelse i bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (1), senest ændret ved forordning (EF) nr. 1068/97 (2), særlig artikel 6, stk. 3 og 4, og

ud fra følgende betragtninger:

Det Forenede Kongerige har i overensstemmelse med artikel 5 i forordning (EØF) nr. 2081/92 til Kommissionen indgivet ansøgning om registrering af en bestemt betegnelse som oprindelsesbetegnelse;

det er jf. artikel 6, stk. 1, nævnte forordning, blevet konstateret, at ansøgningen er i overensstemmelse med forordningen, og at den indeholder alle de oplysninger, der er nævnt i artikel 4 heri;

der er over for Kommissionen gjort indsigelse, jf. artikel 7 i forordning (EF) nr. 2081/92 mod den betegnelse, der er anført i bilaget til nærværende forordning, efter offentliggørelsen i De Europæiske Fællesskabers Tidende (3); indsigelsen er blevet taget i betragtning;

i henhold til artikel 7, stk. 4, i forordning (EØF) nr. 2081/92 har Kommissionen opfordret de berørte medlemsstater til at nå frem til en aftale om registreringen af betegnelsen »Cornish Clotted Cream«; der er indgået en aftale, der er i overensstemmelse med bestemmelserne i forordning (EØF) nr. 2081/92, og som ikke indebærer ændringer af de oplysninger, som oprindeligt blev modtaget i henhold til nævnte forordnings artikel 5; det er anført, at udtrykket »Cornouaille«, der findes i de registrerede franske varemærker, hverken anvendes eller vil blive anvendt for fløde;

betegnelsen er derfor berettiget til optagelse i registeret over beskyttede oprindelsesbetegnelser og beskyttede geografiske betegnelser og derfor også til fællesskabsbeskyttelse som beskyttet oprindelsesbetegnelse;

bilaget til nærværende forordning supplerer bilaget til Kommissionens forordning (EF) nr. 2400/96 (4), senest ændret ved forordning (EF) nr. 1576/98 (5) -

UDSTEDT FØLGENDE FORORDNING:

Artikel 1

Den betegnelse, der er anført i bilaget til nærværende forordning, tilføjes i bilaget til forordning (EF) nr. 2400/96, og betegnelsen optages i registeret over beskyttede oprindelsesbetegnelser og beskyttede geografiske betegnelser som beskyttet oprindelsesbetegnelse (BOB), jf. artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. september 1998.

På Kommissionens vegne

Franz FISCHLER

Medlem af Kommissionen

(1) EFT L 208 af 24. 7. 1992, s. 1.

(2) EFT L 156 af 13. 6. 1997, s. 10.

(3) EFT C 140 af 7. 5. 1997, s. 4.

(4) EFT L 327 af 18. 12. 1996, s. 11.

(5) EFT L 206 af 23. 7. 1998, s. 15.

BILAG

PRODUKTER I TRAKTATENS BILAG II TIL KONSUM

Andre produkter af animalsk oprindelse (æg, honning, mejeriprodukter bortset fra smør)

DET FORENEDE KONGERIGE

-Cornish Clotted Cream (BOB).